ชูแนวคิด "New Shade of Emerging Destinations" กระตุ้นเศรษฐกิจภาคการท่องเที่ยว ยกระดับท่องเที่ยวไทยสู่มาตรฐานสากล
การท่องเที่ยวแห่งประเทศไทยจัดงาน Thailand Travel Mart Plus 2019 ชูแนวคิด "New Shade of Emerging Destinations" เพื่อกระตุ้นเศรษฐกิจภาคการท่องเที่ยว ยกระดับท่องเที่ยวไทยสู่มาตรฐานสากลบรรยากาศการจัดงาน Thailand Travel Mart Plus 2019 (TTM+ 2019) ซึ่งจัดขึ้นอย่างต่อเนื่องเป็นปีที่ 18 โดยการท่องเที่ยวแห่งประเทศไทย (ททท.) ร่วมกับพันธมิตร เพื่อกระตุ้นเศรษฐกิจภาคการท่องเที่ยวของไทย พร้อมยกระดับท่องเที่ยวไทยสู่มาตรฐานสากล จัดขึ้นระหว่างวันที่ 5-7 มิถุนายน 2562 ณ Ocean Marina Yacht Club เมืองพัทยา จังหวัดชลบุรี ภายใต้แนวคิด "New Shades of Emerging Destinations" ซึ่งตลอดช่วงเช้าวันนี้มีการเจรจาธุรกิจซึ่งเป็นกิจกรรมหลักที่ ททท. ได้เปิดเวทีให้ผู้ประกอบการจากประเทศไทยและกลุ่มประเทศในอนุภูมิภาคลุ่มแม่น้ำโขงเข้าร่วมงาน จำนวน 370 ราย นำเสนอและเจรจาธุรกิจแหล่งท่องเที่ยวและบริการทางการท่องเที่ยวใหม่แก่ผู้ซื้อจากทั่วโลกที่เข้าร่วมงานจำนวน 340 ราย จาก 51 ประเทศทั่วโลก /ด้านนางสาวกฤษณี ศรีษะทิน ประธานคณะกรรมการฝ่ายพัฒนาศักยภาพ สมาคมส่งเสริมการประชุมนานาชาติ หรือ (TICA) รวมทั้งเป็นผู้ประกอบการธุรกิจ Sea stream events asia เปิดเผยว่า ธุรกิจท่องเที่ยวของไทยขณะนี้เป็นแนวหน้าที่นำเม็ดเงินเข้าประเทศได้อย่างต่อเนื่อง ซึ่งงาน TTM+2019 ได้เปิดโอกาสให้ผู้ประกอบการได้นำเสนอสิ่งดีๆด้านการท่องเที่ยวได้อย่างหลากหลาย โดยตลาดหลัก ได้แก่ยุโรป อเมริกา และกลุ่มประเทศ CLMV//////////เสียง///////////นอกจากนี้ภายในงานยังมีการ Showcase สินค้าต่างๆ ของเมืองรอง กิจกรรมเสวนา "TTM+ Talk" กิจกรรมเชิงอนุรักษ์ โดยได้กำหนดให้งาน TTM+ 2019 เป็น Plastic Free Event รณรงค์ลดการใช้พลาสติก พร้อมนำแนวคิด 3R (Reduce Reuse Recycle) มาประยุกต์ใช้กับทุกกิจกรรมตลอดงาน เพื่อกระตุ้นจิตสำนึกและสร้างการเปลี่ยนแปลงในสังคม และกิจกรรมทัศนศึกษาเชื่อมโยงเส้นทางเมืองหลัก-เมืองรอง และประเทศในกลุ่ม AEC สำหรับการจัดงาน TTM+2018 ครั้งที่ผ่านมาถือว่าประสบความสำเร็จเป็นอย่างมาก สามารถสร้างรายได้ให้กับธุรกิจการท่องเที่ยวระหว่างระยะเวลาการจัดงานประมาณ 1,894 ล้านบาท และสร้างมูลค่าทางธุรกิจภายหลังการเจรจา 30 วัน ได้ถึง 2,470 ล้านบาท ส่วนการจัดงานในครั้งนี้ ททท. คาดว่าจะสามารถสร้างรายได้ทางการท่องเที่ยวไม่ต่ำกว่า 2,500 ล้านบาท กระตุ้นให้รายได้จากนักท่องเที่ยวต่างชาติถึงเป้าหมายที่ 2.21 ล้านล้านบาท ตลอดจนกระจายรายได้จากการท่องเที่ยวให้แก่ชุมชนท้องถิ่นได้อย่างแน่นอน